เรื่องร้องเรียน: แจ้งเรื่องคอนโด เดอะเบส สะพานใหม่ สูบน้ำออกจากคอนโด แต่ปล่อยลงถนนพหลโยธิน ทำให้ถนนเปียก ซึ่งอาจจะก่อให้เกิดอุบัติเหตุแก่ผู้ใช้รถได้
การดำเนินการของเจ้าหน้าที่: สำนักงานเขตบางเขน ขอเรียนว่าบริเวณวงเวียนบางเขน ถนนแจ้งวัฒนะขาเข้าและขาออก สำนักการระบายน้ำได้มีการติดตั้งเครื่องสูบน้ำ ขนาด 12 นิ้ว 2 ตัว ด้าน ม.ราชภัฎพระนครฝั่งขาออก และหน้าแมคแวลูฝั่งขาเข้า เพื่อเร่งระบายน้ำบริเวณวงเวียนบางเขนลงคลองลาดพร้าว และติดตั้งเครื่องสูบน้ำขนาด 14 นิ้วถนนพหลโยธินบริเวณหน้าบริษัทโตโยต้า เพื่อเร่งระบายน้ำลงคลองรางอ้อ-รางแก้ว โดยมีสถานีสูบน้ำรางอ้อ-รางแก้วเร่งสูบน้ำสูคลองลาดพร้าว ส่งผลให้ระดับน้ำที่ท่วมขังบริเวณซอยรามอินทราฝั่งขาออกถึงซอย 13, ถนนพหลโยธิน และถนนเทพรักษ์ ลดลง           โดยเมื่อวันที่ 17 กันยายน 65 ได้ลงพื้นที่ตรวจสอบ พบว่าน้ำท่วมขังในภาพรวมลดลงแล้ว และจะเร่งดำเนินการแก้ไขปัญหาต่อไป จึงขอยุติเรื่องดังกล่าว หากต้องการความช่วยเหลือเพิ่มเติม สามารถติดต่อได้ที่สายด่วนด่วนของสำนักงานบางเขน โทร. 093 006 3840  ทั้งนี้ขออภัยที่ท่านไม่ได้รับความสะดวกในช่วงที่เกิดน้ำท่วมขังครับ 🙏🙏🙏
ความเห็นของผู้แจ้ง: ก่อนจะแจ้งรายงานผล ควรดูด้วยนะว่าจุดที่แจ้ง กับจุดที่ถ่ายรูปมามันที่เกียวกันมั้ย แล้วมาแจ้งผลตอนนี้มันก็แห้งทั้งเขตแล้วล่ะ ถ้ามี 0 คะแนนก็คงให้ตามนั้นเลย
พื้นที่: แขวงอนุสาวรีย์ เขตบางเขน กรุงเทพมหานคร